**Nastavak obrazovanja za učenike koji su završili trogodišnje obrazovne programe - školska godina 2021./2022.**

Temeljem Zakona o izmjenama i dopunama Zakona o odgoju i obrazovanju u osnovnoj i srednjoj školi N.N. 152/14, omogućeno je učeniku koji završio obrazovni program u trajanju od tri godine, da može u roku od dvije godine od dana završetka strukovnog programa  nastaviti školovanje u statusu redovitog učenika , dakle besplatno. Obrazovanje radi stjecanja više razine kvalifikacije može se nastaviti, u pravilu, unutar istoga obrazovnog sektora u kojemu je stečeno prethodno strukovno obrazovanje. Obrazovanje  može nastaviti učenik čiji **prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale.**

Ostvarivanje ovog prava uvjetovano je polaganjem razlikovnih i dopunskih ispita (do 31.08.2022), a način i rokovi polaganja biti će objavljeni naknadno

Napominjemo da ukoliko se do zadanog roka ne polože razlikovni /dopunski ispit učenik gubi pravo nastavka obrazovanja za višu razinu kvalifikacije u statusu redovitoga učenika.

Učenik koji želi nastaviti svoje obrazovanje (oni koji su završili trogodišnje obrazovanje2019/2020 i 2020/2021), dužan je u pisanom obliku podnijeti zahtjev srednjoj školi o nastavku obrazovanja najkasnije  do 6.rujna 2021.

Temeljem zahtjeva za nastavak obrazovanja, Škola će izdati i rješenja o razlikovnim i dopunskim ispitima, te rokovima i načinima polaganja.

Uz zahtjev obvezno priložiti:

1. domovnicu,

2.razredne svjedodžbe sve tri godine 3

3.svjedodžbu o Završnom ispitu.